Downloaded from YTS.MX
TÄMÄ ELOKUVA PERUSTUU TOSITAPAHTUMIIN ALBERT EINSTEININ ELÄMÄSSÄ
Official YIFY movies site: YTS.MX
KAIKKI SANAT OVAT HÄNEN ELINAIKANAAN SANOMIAAN TAI KIRJOITTAMIAAN
Ensimmäinen atomipommi merkitsi huolestuttavan ajan alkua.
Yhdellä iskulla tuhottiin Hiroshiman kaupunki -
sekä 70 000 miestä, naista ja lasta.
Sen jälkeen tuota tapahtumaa on pohdittu aina vain tarkemmin.
Kannattiko rauhasta maksaa sellainen hin...
Fyysikot, jotka osallistuivat -
kaikkien aikojen mahtavimman ja vaarallisisimman aseen kehittämiseen -
kantavat kaikki harteillaan vastuuta, elleivät jopa syyllisyyttä.
Tohtori Albert Einstein, yksi maailman suurimmista tiedemiehistä.
Tieteen jätti, joka tuotti nerokkaiden yhtälöiden lisäksi poliittisia kiistoja.
"Atomiajan isän" Einsteinin suurin anti tieteelle oli suhteellisuusteoria.
Atomien salaisuuksien avaimen maailmalle antoi nero Einstein -
määritellessään kaiken aineen ja energian välisen suhteen.
E on yhtä kuin mc toiseen potenssiin.
Jos olisin tiennyt, etteivät saksalaiset onnistuisi valmistamaan atomipommia,
en olisi osallistunut sen Pandoran lippaan avaamiseen.
EINSTEININ ELÄMÄ OMIN SANOIN
12 VUOTTA ENNEN YDINPOMMIN PUDOTTAMISTA HIROSHIMAAN
HITLERIN NATSIT KAHMIVAT VALTAA JA JUUTALAISIA VAINOTAAN
EINSTEININ HENKI ON VAARASSA, JA HÄNEN ON PAETTAVA SAKSASTA
NORFOLK, ENGLANTI
Järjestys saliin! Aloite 10 minuutin säännön nojalla:
lakiehdotus imperiumin ulkopuolisten juutalaisten kansalaisuuden edistämiseksi.
Komentaja Locker-Lampson. - Kiitos, herra puhemies.
Minä itse en ole juutalainen,
mutta toivon, ettei juutalaisuus ole vaatimus sille,
että saan vihata hirmuvaltaa ympäri maailmaa.
Saksa on kerännyt kulttuurinsa päältä kerman ja tukahduttanut sen.
Se kääntyi jopa suurinta kansalaistaan Einsteinia vastaan.
Euroopan raakalaiset ovat ryöstäneet hänen kotinsa.
Häneltä vietiin jopa viulu.
Nyt Einstein on koditon. Hänen piti kirjautua englantilaiseen vieraskirjaan.
Osoitteelle varattuun kohtaan hän kirjoitti:
"Ei ole".
Perillä ollaan.
Tervetuloa Roughton Heathiin.
Eikö olekin ihana?
Käykäähän peremmälle.
KANSANEDUSTAJA, KOMENTAJA LOCKER-LAMPSONIN YKSITYISET MAAT
Onhan tämä karua tärkeälle miehelle, mutta nykyisessä tilanteessanne...
Uskon, että pelkistetty elämä on parasta keholle ja mielelle.
Olen samaa mieltä.
Ottaisin mieluiten teltan nummella, tavallista ruokaa, lasillisen olutta -
sekä hyvää seuraa ja... ystäviä.
Tämä on teille.
Sen hunnien varastaman tilalle.
Purkakaa tavaranne rauhassa.
Saksassa vallitsee tällä hetkellä ihmismassojen joukkopsykoosi.
Hitler keräsi hylkiöitä kaduilta ja kapakoista -
ja loi heistä ympärilleen järjestön.
Sotilasjärjestelmä on laumahengen pahin ilmentymä. Kammoksun sitä.
Saksalainen fasismi on iskenyt -
erityisen väkivaltaisesti juutalaisia veljiäni kohtaan.
VARO JUUTALAINEN
SEKAANNUN JUUTALAISIIN
JUUTALAISET PAKENEVAT SAKSASTA
Saksalaisten ystäviemme ei tarvitse suojella minua.
Sellainen itse asiassa vaarantaisi heidät turhaan.
"OLEN MAANPAOSSA", SANOO EINSTEIN
En osaa vielä sanoa, tuleeko Englannista kotini.
Miten hän voi?
Kuten luulisi.
Miesparka menetti kaiken. Kotinsa, rahansa...
Natsit ovat kuulemme luvanneet hänestä 20 000 markan palkkion.
En tiennytkään, että pääni on niin arvokas.
Vakuutan teille, että täällä olette turvassa fasismin pitkältä kädeltä.
Saanko esitellä: Barbara Goodall. - Päivää.
Ja Margery Howard. - Päivää.
Hauska tavata. - He ovat henkivartijanne.
Jos joku tulee luvatta lähellenne, uskokaa pois...
Hän saa peräänsä pari laukausta hauleja.
Tiedän, että ette ole innoissanne aseista,
mutta liian varovainen ei voi olla.
Ymmärrättehän?
Erinomaista.
Pysykää valppaina, neidit. Luotan teihin.
Tässä maailmassa kiistattoman arvokasta -
on kuitenkin oma kansa,
ja haluamme johtaa näitä ihmisiä -
sekä taistella heidän puolestaan.
Me emme herpaannu, väsy emmekä vaivu epätoivoon!
Jos vain voin itse vaikuttaa asiaan,
elän vain sellaisessa maassa, jossa vallitsevat ihmisoikeudet,
suvaitsevaisuus ja kaikkien kansalaisten tasa-arvo lain edessä.
Tällaisia olosuhteita ei Saksassa toistaiseksi ole.
Tämä sairauksien itämisalusta on pian suureksi vaaraksi koko muulle maailmalle.
Meillä on yksi tavoite,
ja seuraamme sitä armottomasti aina hautaan saakka.
Kaltaiseni pasifistin olisi ollut mahdotonta jäädä Saksaan.
En ole vain pasifisti, vaan militantti pasifisti.
Olen valmis taistelemaan rauhan puolesta.
Hyvä ystäväni kutsui minut tänne.
Voin elää rauhassa ja ratkoa matemaattisia ongelmiani.
Haluan vain rauhaa,
ja mikä olisi rauhallisempi turvapaikka kuin tämä täällä Englannissa?
Kukaan ei tiedä, missä olen.
Ei tosiaan!
Ottaisimmeko kuvia?
EINSTEININ TURVASATAMA ITÄRANNIKOLLA
"HALUAN VAIN RAUHAA"
TUTKIJA NAURAA UHKAUKSILLE
Observerin päiväkirja, 17. syyskuuta 1933.
Englanti ei ole erityisen hyvä piilopaikka.
Tohtori Einstein, joka tuli tänne natsien vainoja pakoon,
löysi sanomalehdistä mökkinsä valokuvat,
joista selviää myös paikan sijainti.
Cromerin valtuusto harkitsee adressin luovuttamista.
Saksa oletettavasti sitten katsoo toiseen suuntaan.
Milloin aloitte miettiä aikaa ja avaruutta ja kaikkea sellaista?
Kun olin 4- tai 5-vuotias,
isäni näytti minulle kompassin.
Se kokemus jätti minuun syvän ja pysyvän jäljen.
Koska neula käyttäytyi niin ennalta-arvattavalla tavalla,
kaiken takana piti olla jotakin syvälle kätkettyä.
Kun minä olin 4- tai 5-vuotias, en osannut solmia kengännauhojani.
Kauneinta, mitä voimme kokea, on salaperäinen.
Muistan yhä ensimmäiset lapselliset ajatusleikkini,
jotka liittyivät suoraan suhteellisuusteoriaan.
Entä jos ihminen juoksisi valonsäteen perässä?
Jos juoksisi tarpeeksi nopeasti, eikö valonsäde enää liikkuisi?
Sellainen on tietysti mahdotonta.
Opettajat kai rakastivat teitä.
"Sinusta ei ikinä tule mitään, Einstein.
Olet äärimmäisen fiksu, mutta sinussa on yksi iso vika:
et ikinä kuuntele ketään.
Pelkkä läsnäolosi romuttaa luokan arvostuksen minua kohtaan."
Opettajat olivat kuin alikersantteja.
Luottamukseni auktoriteetteihin mureni.
Se asenne ei sittemmin poistunut minusta.
Vain vapaat ihmiset -
tekevät keksintöjä ja älyllistä työtä, joka tekee elämästä elämisen arvoista.
Ympärillämme oli valtava maailma,
joka seisoo edessämme kuin suuri, ikuinen arvoitus.
Tulin vakuuttuneeksi siitä, että luonto voidaan ymmärtää -
verrattain yksinkertaisena matemaattisena rakenteena.
Mielessäni alkoi riehua myrsky.
Einsteinin suuri suhteellisuusteoria.
Kaksi tornia näyttää merkkivaloa yhtä aikaa -
ilmapalloilijalle ja miehelle maassa.
Maassa olevan tarkkailijan mukaan merkit annettiin yhtäaikaisesti.
Torneista lähtevät valonsäteet ovat yhtä pitkät.
Ilmapalloilijan liikkeestä seuraa, että toisen merkin matka kestää pidempään,
ja hänen mukaansa toinen merkki lähetettiin ennen toista.
Ratkaisuni liittyi ajan käsitteeseen.
Kaksi eri nopeuksilla liikkuvaa tarkkailijaa kokevat ajan eri nopeudella.
Aikaa ei voi määritellä absoluuttisesti.
Aika on suhteellista. Se venyy ja kutistuu.
Maassa koettu tunti voi olla toisella planeetalla vuosisata -
ja päinvastoin.
Kaikkialla maailmassa kuuluvaa tikitystä ei ole.
Menneisyys, nykyisyys ja tulevaisuus ovat vain harhakuvaa.
Mieleeni tuli vielä yksi seuraus.
Suhteellisuusteorian mukaan -
massan ja energian välillä ei ole olennaista eroa.
Energia on yhtä kuin massa -
kerrottuna valon nopeuden neliöllä.
Niinpä hyvin pieni massa -
voidaan muuttaa suureksi määräksi energiaa.
Sain onnekseni keksiä pari hyvää ajatusta vuosien kuumeisen työn jälkeen.
EINSTEIN TODISTI ATOMIEN OLEMASSAOLON
EINSTEIN SELVITTI, MITÄ VALO ON!
EINSTEIN TODISTI TÄHTIEN TAIVUTTAVAN VALOA
Professori? Professori Einstein.
Times of London.
Olette mullistanut luonnontieteet, ja newtonilainen ajattelu on kumottu.
New York Times. Päivän otsikkomme on "Taivaan valot vääntyvät!
Tiedemiehet ihmeissään! Einsteinin teoria voitti!" Miltä nyt tuntuu?
Osaamistani on kyllä liioiteltu.
Voisitteko selittää teorianne keskimääräiselle kadunmiehelle -
tai ehkä jopa naiselle?
Tunti kauniin tytön vieressä puistonpenkillä tuntuu kuin minuutilta,
mutta minuutti kuumalla liedellä kuin tuntuu tunnilta.
Sitä on suhteellisuus.
Olipa kerrassaan hauskaa.
Kuten sadun mies, joka muutti kaiken kullaksi -
minä muutan kaiken sanomalehtien kohu-uutisiksi.
EINSTEININ TEORIA VOITTI
IHMISKUNNAN SAAVUTUKSISTA KAIKKEIN SUURIN
Rangaistakseen minua auktoriteettivihastani -
kohtalo teki minusta auktoriteetin.
Kävi ilmi, että järjestelmän inertia riippuu sen sisältämästä energiasta.
Se johti ajatukseen, että liikkumaton massa on latenttia energiaa.
Massa ja energia ovat saman asian eri ilmentymiä.
Pieni määrä massaa -
voi muuttua suureksi energiamääräksi.
Anteeksi, professori, mutta tarkoitatteko siis,
että se energia olisi mahdollista vapauttaa?
Tieteen nykytilassa siinä onnistuminen vaikuttaa lähes mahdottomalta.
Se olisi kuin ampuisi pimeässä lintuja maassa, jossa on hyvin vähän lintuja.
Silti tuollainen määrä vapautuvaa energiaa kuulostaa huolestuttavalta.
Ihmisen ja hänen kohtalonsa on aina oltava pääasia,
jotta mielemme tuotokset eivät olisi ihmiskunnalle kirous, vaan siunaus.
Lepo, neidit.
Odotan vierasta. Hän on ystävä.
Luulen, että tapaatte tämän herran mielellänne.
Oletko jutellut professorin kanssa lisää?
Olen lähinnä kuunnellut.
Hän on selittänyt suhteellisuusteoriansa hienouksia.
Ja? - Olen varma, että hän ymmärtää sen.
Epstein.
Ei, vaan Einstein.
Tämä on kuvanveistäjä Jacob Epstein.
Professori, olen hyvin kiinnostunut päästänne.
Käsitin, että ette ole kovin suosittu Saksassa.
Luin että sata natsiprofessoria on tuominnut teorianne vääriksi.
Jos olisin väärässä, yksi professori olisi riittänyt.
Luulin olevani fyysikko.
En tajunnut olla ei-arjalainen ennen kuin Hitler sai minut tietoiseksi asiasta.
KAKSI VUOTTA TAPPION JÄLKEEN SAKSA ON MYLLERRYKSESSÄ
HITLER PUHUU SAKSAN TYÖVÄENPUOLUEELLE 25 KOHDAN OHJELMASTAAN
Vain saksalaista verta olevat voivat olla kansakuntamme jäseniä.
Ei-saksalaisten maahanmuutto on estettävä.
Yksikään juutalainen ei saa olla kansalainen.
Puolueen johto lupaa työskennellä armottomasti -
ja tarvittaessa uhrata henkensä toteuttaakseen tätä ohjelmaa.
KUUSI KUUKAUTTA MYÖHEMMIN 24. ELOKUUTA 1920
PUHTAAN TIETEEN SÄILYTTÄMISEN SEURAN PERUSTAMISKOKOUS
Nyt jokainen kuski ja tarjoilija väittelee siitä, onko suhteellisuusteoria oikein.
Tässä sovelletaan taas kerran suhteellisuusperiaatetta -
lukijan viihdyttämiseksi.
Saksassa te olette nyt saksalainen savant -
ja Englannissa sveitsinjuutalainen.
Jos kohtaloni olisi olla joillekin ei-toivottu henkilö,
minunhan pitäisi olla saksalaisille sveitsinjuutalainen -
ja englantilaisille saksalainen savant.
"Tämän tapahtuman järjestää -
Saksan tiedemiesten puhtaan tieteen säilyttämisen seura."
Heidän vakaumuksensa riippuu heidän poliittisesta puolueestaan.
"Ensimmäinen puhuja: Paul Weyland."
Illan teema -
on saksalaisten suojeleminen harhaanjohtavilta tutkijoilta,
jotka saavat tiedemaailman sekaisin puolivillaisilla mielipiteillään.
Hän ei vaikuta olevan asiantuntija.
Tohtori, insinööri, poliitikko?
Esittelemme teille huomioita Einsteinin suhteellisuusteoriasta -
ja sen esittelytavasta.
Hyvin harvoin on postuloitua tieteellistä järjestelmää -
mainostettu yhtä suureellisesti kuin yleistä suhteellisuusperiaatetta,
joka paljastuu lähemmällä tarkastelulla todistuksiltaan erittäin puutteelliseksi.
Einstein harjoittaa liiketoimintamaista teoriansa ja nimensä mainostusta.
Lyhyesti sanoen -
Einsteinin suhteellisuusteoria ei ole muuta kuin tieteellistä dadaismia.
Se on älyllisesti sekavan aikakauden tuotos ja kaiken lisäksi plagioitu.
Se on hänen ja hänen akateemisten tukijoidensa toteuttama huijaus!
Kaikki tämä on seurausta -
saksalaisen yhteiskunnan älyllisestä ja moraalisesta rappiosta,
jota lehdistön tietty osa käyttää hyväkseen ja edistää.
EINSTEIN VASTASI LEHTIARTIKKELISSA PÄIVIÄ MYÖHEMMIN
Vastaukseni Suhteellisuusteorianvastaisuus Oy:lle.
Minulla on syytä uskoa, että muut motiivit kuin totuuden tavoittelu,
ajavat tätä toimintaa.
Jos olisin saksalainen nationalisti, kannoin sitten hakaristia tai en,
enkä liberaali, kansainvälinen juutalainen...
En ole Saksan kansalainen enkä usko juutalaisiin opinkappaleisiin.
Olen silti juutalainen ja kuulun tyytyväisenä juutalaiseen kansaan.
Professori, voisitteko sammuttaa piippunne?
Katson yksilöä mieluummin -
sumussa ja puolipimeässä kuin valossa.
Minä vain hädin tuskin näen teidät savulta.
Hyvät herrat. Sopiiko?
Saitte vierailijan.
Walter Adams.
Minusta teidän kannattaisi kuunnella.
Professori, tulin tänne Akateemisen apuneuvoston sihteerinä.
Järjestömme perustettiin tänä vuonna auttamaan akateemikkoja,
jotka joutuvat pakenemaan Saksasta -
siellä vallitsevien, juutalaisille kammottavien olosuhteiden johdosta.
Minut on ylennetty Saksassa pahaksi hirviöksi,
ja minulta on viety kaikki rahani.
Niin. Olen pahoillani.
Järjestämme tapahtuman akateemisten pakolaisten tueksi, ja...
Mietimme, suostuisitteko te tapahtumaamme puhujaksi.
Herra Adams,
jos esiintyisin julkisesti ja syyttäisin Saksan hallitusta,
sillä olisi Saksan juutalaisille kammottavia seurauksia.
Niin. Ehkä.
Mutta heidän tilanteensa on jo kauhea ilmankin teidän toimintaanne.
Olette aikakautemme kuuluisin fyysikko.
Äänenne kantaisi kaikkialle ja auttaisi paljastamaan -
Saksan juutalaisten akateemisen puhdistuksen mittakaavan.
Tapaaminen on pienehkö, ja vain muutama tunnettu henkilö puhuu siellä.
Harkitsisitteko edes?
Harva saksalainen näki Hitlerin ja natsien muodostaman uhan.
Epäonnistunut vallankaappausyritys -
ei juuri hälventänyt heidän poliittisesti toivotonta imagoaan.
Silti ensimmäisen maailmansodan jälkeen Hitler kosiskeli pettyneitä sotilaita -
kasvattamaan puolueen rivejä ja tasoittamaan tietään valtaan.
Ihmisyys kärsii Saksassa.
Nykyinen nationalismin aalto on vakava sairaus.
Pienimmästäkin provokaatiosta, ja joskus jopa provosoimatta,
se muuttuu sovinismiksi.
SALAMURHAAJAT
AMPUIVAT KUUSI LAUKAUSTA
MINISTERI MURHATTU AUTOON
NATIONALISTIT MURHAAVAT WALTER RATHENAUN,
JUUTALAISEN VALTIOMIEHEN JA SAKSAN ULKOMINISTERIN
Olin Rathenaulle kiitollinen -
toivosta ja lohdusta, joita hän antoi minulle Euroopan synkillä hetkillä.
Hän oli natsipropagandan ensimmäinen uhri.
Professori, muutama kysymys! Huhutaan, että ette aio palata Saksaan.
Monen koulutetun saksalaisen asenne juutalaisia kohtaan on sellainen,
että minua on varoitettu esiintymästä Saksassa julkisesti.
Kuulun ilmeisesti nationalististen salamurhaajien kohteiden joukkoon.
Kiellättekö silti pakenevanne Saksasta?
Lähden Japaniin, koska se tarkoittaa 12 rauhallista viikkoa avomerellä.
On ilo vain kadota kuudeksi kuukaudeksi.
Matka on hieno, vaikka Japani onkin melko uuvuttava.
EINSTEIN LUENNOI TEORIOISTAAN
Olen pitänyt täällä jo 13 luentoa -
ja minua on kuvattu 10 000 kertaa.
Ei kukaan ihminen ansaitse tällaista vastaanottoa.
Kiehtova kävelymatka rannikolla.
Iltapäivällä matka vuoren huipulle.
HIROSHIMAN PREFEKTUURIN TEOLLISUUDEN NÄYTTELYHALLI
Berliinissä ja kaikkialla Saksassa ihmiset kärsivät nälästä -
ja elämän välttämättömyyksien puutteesta.
Työttömyys ja kiihtyvä inflaatio ovat viemässä maan perikatoon.
Raha on lähes arvotonta.
300 miljardia markkaa muutamasta omenasta,
ja markan arvo laskee yhä alemmas ja alemmas.
Keskiluokka on tuhottu.
Reichsbank painaa kaikin voimin lisää ja lisää setelirahaa,
jonka arvo laskee koko ajan.
Natsien rivit alkavat kasvaa -
työttömistä nuorista miehistä, joille on luvattu valtaa ja kultaa.
Berliinin natsipuolue vietti eilisen Nürnbergissä -
ja muodosti osan 12 000 hengen enimmäkseen baijerilaisesta joukosta,
joka muodosti kulkueen kuuluisalle Hitlerille.
Palloa kiertävä professori Einstein palasi New Yorkiin toimittajajoukon eteen.
Saksan suurin tiedemies maailman suurimmassa kaupungissa.
Ilo olla täällä.
Toimittajat esittivät äärimmäisen typeriä kysymyksiä,
joihin vastasin helpoilla vitseillä.
Mitä mieltä olette kieltolaista, professori?
En juo, joten minua se ei haittaa.
Saksan vaalipäivänä herra Hitler hämmästytti maailmaa äänimäärällään.
Natseja tukee jo kuusi miljoonaa saksalaista,
joten puolue on jo liittopäivien toiseksi suurin.
Eikö itseoikeutetun Führerin kulkua pysäytä mikään?
Professori Einstein muuttui vakavaksi ja lähes kiivaaksi,
kun häneltä kysyttiin natsipuolueen vaalimenestyksestä.
"En tunne herra Hitleriä", hän sanoi.
"Hitler elää Saksan tyhjästä vatsasta.
Heti kun Saksan talous kohentuu, hänellä ei ole enää merkitystä."
Sen enempää tohtori Einstein ei suostunut puhumaan politiikasta.
Kamppailua ihmisten välillä ja vihaa heidän keskuudessaan -
lietsovat aivan tietyt ryhmittymät.
Kyseessä on pieni, juureton, kansainvälinen joukko,
joka kääntää ihmisiä toisiaan vastaan!
Vain heitä voidaan pitää todella kansainvälisinä,
sillä he hoitavat liiketoimiaan kaikkialla.
Einstein!
Pelkät sanat eivät vie pasifisteja minnekään.
Heidän on ryhdyttävä toimiin.
Tarvitaan tekoja.
Vaikka vain 2 prosenttia asevelvollisista ryhtyisi vastarintaan ja ilmoittaisi,
ettei aio taistella, hallitukset olisivat voimattomia.
Yhdysvalloissa yli miljoona juutalaista osoittaa tänään mieltään -
Hitlerin hallituksen Saksassa toteuttamia juutalaisvainoja vastaan.
Ruskeapaidat pitävät voitonmarssia, sillä Adolf Hitler hallitsee vihdoin Saksaa.
Väkijoukot kokoontuivat, kun Hitlerin tiedotettiin astuneen maan johtoon.
Entä nyt, kun 50 miljoonaa saksalaista tekee kunniaa Hitlerin lipulle,
kuuluisalle hakaristille?
Esitän tänä iltana kansallemme kutsun:
joka päivän jokaisena hetkenä -
ajatelkaa vain Saksan valtakuntaa,
saksalaista valtiotamme -
ja Saksan kansaa. Sieg Heil!
Herra ja rouva Albert Einstein hyvästelivät ystäviään Pasadenassa.
Professori on kulkenut jo vuosikausia kotimaansa ja muun maailman väliä.
Mutta Saksa, johon hän nyt palaa, on kaukana siitä maasta, josta hän lähti.
Nyt vallan kahvassa on herra Hitler.
Saksa oli öisin pahuuden maa.
Se, mikä oli vierasta, oli tuhottava.
Rovioiden myötä vapaus, suvaitsevaisuus ja ystävällisyys katosivat maasta.
Saksan kansa.
Liioitellun juutalaisen intellektualismin aika on nyt ohi.
Einsteinien matka Atlantin yli häiriintyi karulla tavalla tiedosta,
että heidän kesämökkinsä oli ryöstetty.
Vieraat ovat usein kunnioittaneet kesämökkiäni läsnäolollaan.
Vieraat olivat aina tervetulleita. Kellään ei ollut syytä murtautua sinne.
Nämä teot ovat natsien vihaisten väkijoukkojen työtä.
On mahdollista, että kotimaani poliittinen sirkus -
jatkuu vielä jonkin aikaa ja etten palaa sinne.
Mitkä ovat uuden diktaattorin todelliset aikeet?
Aikooko Hitler pitää Saksan kansallissosialistiensa vallassa -
vai aikooko hän palauttaa jonkinlaisen monarkian -
ja jäädä vaikuttajaksi valtaistuimen taakse?
Suunnitteli Hitler mitä tahansa, on varmaa, että hänen suunnitelmissaan -
päärooli on varattu vain ja ainoastaan hänelle itselleen.
Tuossa on professorin kuva.
"Juutalaislehdistön ja pahaa- aavistamattomien saksalaisten arvostama."
"Osoitti kiitollisuutensa valehtelemalla Hitlerin tehneen hirmutekoja."
Ja sen alla lukee...
Siinä lukee...
-"Ei vielä hirtetty."
Kun olin nuori, en halunnut elämältä muuta kuin istua hiljaa jossakin nurkassa -
ja tehdä työtäni ilman minkäänlaista julkisuutta.
Katsokaa, mitä olen nyt.
Olen pahoillani, professori.
En ymmärrä sivistyneen maailman passiivista suhtautumista -
tähän nykyajan barbaarisuuteen.
Eikö maailma näe, että Hitler suunnittelee sotaa?
Ilmeisesti ei.
Tämä on varmasti vaikeaa.
Siis vannoutuneena pasifistina.
Eihän minun tarvitse erikseen kertoa, että olen ehdoton antifasisti.
Koko Saksan kansaa myrkytetään nationalismilla ja valmistellaan sotaan.
Vihaan asevoimia.
Ja kaikkea väkivaltaa.
Silti olen varma, että maailman nykytilassa -
järjestäytynyttä voimaa voi vastustaa vain järjestäytyneellä voimalla.
Ei ole muuta keinoa.
Ei mitään muuta.
Maailmalle ovat suurempi uhka ne, jotka suvaitsevat pahaa tai kannustavat siihen,
kuin ne, jotka tekevät pahaa itse.
Vaikeneminen olisi saanut minut kokemaan itseni syylliseksi.
Einstein puhuu. Stop.
Unohdetaan vaatimaton kokous. Haluatte kai kerätä rahaa Saksan juutalaisille?
Stop.
Minä järjestän paikan. Stop.
Varasin jo suuremman salin.
Niinkö?
Suurimman.
Locker-Lampson. Stop.
Walter Adamsille. Kiireellisenä.
2. lokakuuta 1933.
Daily Mailin pääkirjoitus, Lontoo.
Albert Hallissa pidetään joukkotapaaminen,
jolla kerätään varoja saksalaisille pakolaisille.
Sitä tullaan kaikkialla pitämään mielenosoituksena Hitleriä vastaan -
ja natsipolitiikkaa vastaan.
Tunnemme toki myötätuntoa Saksan juutalaisia kohtaan,
mutta heidän kohtelunsa ei parane siitä, että natsit tuomitaan Albert Hallissa.
Vihjaamme tohtori Einsteinille,
että olisi viisasta lopettaa natsien vastainen agitointi tässä maassa.
TIEDE JA SIVILISAATIO
Tärkeintä on kiitollisuuteni ihmisenä...
Hyvänä eurooppalaisena...
Juutalaisena.
Puhuin juuri herra Adamsin kanssa. Kaikki liput on myyty.
Kymmenen tuhatta ihmistä.
Onko puhe valmis?
Olen ylpeä.
Auto odottaa. Kaikki on valmista.
3. LOKAKUUTA 1933 ROYAL ALBERT HALL, LONTOO
Hyvät naiset ja herrat, professori Einstein.
Olen iloinen saadessani tämän tilaisuuden...
Tilaisuuden...
Olen iloinen saadessani tilaisuuden...
...ilmaista teille syvän kiitollisuuteni ihmisenä,
hyvänä eurooppalaisena ja juutalaisena.
Ei voi olla minun tehtäväni tuomita kokonaisen kansakuntaa,
joka laski minut vuosikausien ajan kansalaisekseen.
On ehkä turhaa yrittää arvioida sen toimintaa aikana,
jona toiminta on niin välttämätöntä.
Tämän päivän ratkaisevat kysymykset ovat:
miten voimme pelastaa ihmiskunnan ja sen kulttuuriperinnön?
Miten voimme suojella Eurooppaa uusilta katastrofeilta?
Tyytymättömyys synnyttää vihaa.
Viha johtaa väkivaltaan, vallankumouksiin ja jopa sotiin.
Tässä näemme, miten hätä ja pahuus -
synnyttävät lisää hätää ja pahuutta.
Jos haluamme vastustaa voimia,
jotka uhkaavat älyllistä vapautta ja yksilönvapautta,
meidän on välttämätöntä tiedostaa, että vaakalaudalla on itse vapaus.
Meidän on ymmärrettävä, miten paljon olemme velkaa vapaudelle,
jonka esi-isämme voittivat armottoman taistelun avulla.
Ilman sitä vapautta -
ei olisi ollut Shakespearea, ei Goethea eikä Newtonia.
Ei Faradayta, ei Pasteuria eikä Listeriä.
Pitäisikö meidän vain surra sitä, että elämme vaaran ja puutteen ajassa?
Tuskinpa vain!
Vain vaaran ja kansannousujen uhan edessä -
kansakunnat kokevat painetta edistyksellisiin muutoksiin.
Voimme vain toivoa, että tämä kriisi johtaa lopulta parempaan maailmaan.
Voimme vain toivoa,
että tämä kriisi johtaa lopulta parempaan maailmaan.
PIDETTYÄÄN PUHEENSA EINSTEIN MATKUSTI YHDYSVALTOIHIN
HÄN EI ENÄÄ NÄHNYT EUROOPPAA
EINSTEIN USA:HAN SUPERYLIOPISTON JOHTAVAKSI FYYSIKOKSI -
KUTSUJANAAN TUTKIJA, TOHTORI ABRAHAM FLEXNER
Laitos tulee sijaitsemaan Princetonissa.
Matematiikan laitos aloittaa toimintansa syksyllä 1933 -
professori Einsteinin johdolla.
Minusta Princeton oli ihana.
Ihmeellinen pieni paikka.
Katson, että 6olemme äärimmäisen onnekkaita -
saadessamme aloittaa professori Einsteinin kaltaisen miehen kanssa.
Hän on kaikkien aikojen arvostetuimpia tiedemiehiä.
Tässä pienessä yliopistokaupungissa -
ihmiskunnan riitojen kaoottinen ääni tuskin kuuluu.
Minua melkein hävettää asua tällaisessa paikassa -
toisten ponnistellessa ja kärsiessä.
Hitler jatkaa aseistautumista -
ja kaventaa samalla toisinajattelijoiden oikeuksia.
Juutalaiset, katolilaiset, liberaalit, protestantit -
ja naiset, jotka Hitlerin hallinto on alistanut orjiksi,
katsovat kauhulla taas kasvavaa sodan uhkaa.
Vastauksena kysymykseen "miksi jätit paikkasi Saksassa" -
olen antanut tämän lausunnon:
Jos voin itse vaikuttaa tähän asiaan,
elän vain sellaisessa maassa,
jossa vallitsevat poliittinen vapaus, suvaitsevaisuus ja tasa-arvo.
Mielestäni Amerikassa elämän tärkein asia on mahdollinen.
Se on yksilön ja hänen luomisvoimansa kehittäminen.
Kristalliyö.
200 synagogaa ja 7 500 kauppaa poltettiin.
90 juutalaista murhattiin, satoja loukkaantui.
Tuhansia nöyryytettiin.
26 000 juutalaismiestä lähetettiin keskitysleireille.
Näkyvät tuhot vastaavat sitä väkivaltaa,
jota Saksan loppuihin 250 000 juutalaiseen on kohdistettu.
Me emme herpaannu, väsy emmekä vaivu epätoivoon!
Epätoivoisia ja köyhiä juutalaisia ahdistetaan olemassaolon rajoille.
Saksa on valinnut synkän pahuuden tien, jolta ei ole paluuta.
George Washingtonin yliopiston tutkijat kuulin saivat hätkähdyttävän tiedon.
Saimme Saksasta tiedon,
että neutroneilla pommitettaessa uraaniatomi hajoaa kahteen osaan.
Tutkijoille tämä dramaattinen uutinen tiesi suurta kiirettä.
Hyvin pieni massa voidaan muuttaa suureksi määräksi energiaa.
Sotilastiedustelu pelkää, että Hitler on jo ottanut ensiaskeleet -
kohti atomipommia.
Tuollainen määrä energiaa kuulostaa huolestuttavalta.
Tieteen nykytilassa siinä onnistuminen vaikuttaa lähes mahdottomalta.
Jos Natsi-Saksa valjastaisi atomienergian ensimmäisenä, seuraisi katastrofi.
Siksi tohtori Einstein kirjoitti presidentille kirjeen -
korostaakseen, että USA:n hallituksen on toimittava.
Herra presidentti,
olen saanut tiedon viimeaikaisista tutkimuksista,
joiden perusteella arvelen, että alkuaine uraanista -
voidaan saada uusi ja merkittävä energianlähde.
Tämä uusi ilmiö johtaisi myös uudenlaisten,
äärimmäisen voimakkaiden pommien valmistamiseen.
Tämän tilanteen valossa -
teidän voisi olla järkevää nopeuttaa kokeellista kehitystyötä,
joka on jo parhaillaan käynnissä.
Vilpittömästi teidän, A. Einstein.
Järjestäytynyttä voimaa voi vastustaa vain järjestäytyneellä voimalla.
SYYSKUU 1939
Natsijoukot ovat hyökänneet Puolaan maalta ja ilmasta julistamatta sotaa.
Hitlerin sotakone pyyhkäisi Euroopan halki ja miehitti Ranskan.
Hajoitamme ja sotkemme kaikki Hitlerin yritykset.
Teemme vastarintaa niin maalla kuin merelläkin.
Hän ei saa rauhaa, lepoa eikä neuvotteluja.
Herra Churchill voi olla varma, että Iso-Britannia voittaa.
Minä taas en epäile hetkeäkään, etteikö Saksa voittaisi.
Belgian kukistuttua sen uraanivarastot päätyivät natsien haltuun.
Pearl Harboria, Tyynenmeren-tukikohtaamme Havaijilla,
pommitettiin armottomasti Japanin petollisena sodanjulistuksena.
Kesti ponnistelumme miten pitkään tahansa,
Amerikan kansa ja sen oikeamielinen mahti -
saavuttaa lopulta absoluuttisen voiton.
LIITTOUTUNEET LÄHTEVÄT KILPAJUOKSUUN KOHTI YDINPOMMIA -
HUIPPUSALAISELLA MANHATTAN-PROJEKTILLA.
E on yhtä kuin mc toiseen.
Perusyhtälö, joka avasi atomin salaisuudet.
EINSTEIN SULJETAAN ULKOPUOLELLE
HÄNTÄ PIDETÄÄN AKTIVISTIHISTORIANSA VUOKSI TURVALLISUUSRISKINÄ
Meidän on tärkeää olla tietoisia saksalaisten tekemistä joukkomurhista -
miehitettyjen valtioiden siviiliväestön keskuudessa.
Saksalaiset pyrkivät kaikkialla -
tuhoamaan ne, jotka edustavat kansakunnan itsenäistä henkeä.
Norjassa liittoutuneet tekivät tuhoisan iskun natsien ydinohjelmaa vastaan.
Vesivoimalaan kohdistettu iskujen sarja -
riisti natseilta tärkeiden kemikaalien lähteen.
Normandian maihinnousu. Yli 150 000 sotilasta yli 5 000 aluksessa.
Historian suurin maihinnousuoperaatio.
Sodan kulku alkaa kääntyä Saksaa vastaan.
Liittoutuneiden joukot löysivät natsien salaisia asiakirjoja,
jotka osoittavat, että natsien ydinaseohjelma on epäonnistunut.
Liittoutuneiden edetessä syvemmälle Eurooppaan -
Hitlerin suunnitelmien kauhut alkavat paljastua.
Kuvatodisteita lähes ennenkuulumattomista rikoksista,
joita natsit tekivät Buchenwaldin keskitysleirillä.
Nämä luut olivat miehiä, naisia ja lapsia, jotka lähetettiin tuhottavaksi.
Saksalaisten rikos on totisesti kammottavin,
joka sivistyneiden kansakuntien historiaan on koskaan kirjattu.
Virallisessa raportissa Buchenwaldin leiriä kutsutaan tuhoamistehtaaksi.
He äänestivät Hitlerin valtaan, vaikka hän oli kertonut aikeistaan niin,
ettei asiaan voinut jäädä minkäänlaista väärinkäsitystä.
Seig Heil!
Koska he murhasivat juutalaisia veljiäni,
en aio enää olla tekemisissä saksalaisten kanssa.
Huhtikuu, 1945.
Neuvostoarmeija käynnisti lopullisen hyökkäyksensä,
saartoi Berliinin ja lähestyi Führerin bunkkeria.
Täydellisesti lyöty Hitler riisti oman henkensä yhdellä laukauksella päähän.
Sota on voitettu Euroopassa,
mutta USA:n johtamat joukot tavoittelevat yhä päätöstä -
sodalle Japania vastaan.
Viisi, neljä, kolme, kaksi, yksi.
Vuosikausien tutkimustyön jälkeen -
Manhattan-projekti on tuottanut atomipommin.
Alamogordo New Mexicon autiomaassa. Ensimmäinen ydinkoe.
Se oli pelottava alkusoitto täystuholle,
joka odotti Hiroshiman pahaa-aavistamattomia asukkaita.
Korkeus noin 32 000 jalkaa.
Magneettinen suuntima 265. Ilmanopeus 250 solmua.
Lähestyn maalialuetta.
Pilvipeite alle kolme kymmenystä kaikilla korkeuksilla. Välitön maalialue pilvetön.
Vähän aikaa sitten -
Amerikkalainen lentokone pudotti Hiroshimaan yhden pommin.
Tämä teko on suurin saavutus koko järjestäytyneen tieteen historiassa.
Ensimmäinen atomipommi merkitsi huolestuttavan ajan alkua.
Yhdellä iskulla tuhottiin Hiroshiman kaupunki,
sekä noin 70 000 miestä, naista ja lasta.
Sen jälkeen tuota tapahtumaa on pohdittu aina vain tarkemmin.
Kannattiko rauhasta maksaa sellainen hinta?
EINSTEININ VIIMEISINÄ VUOSINA JAPANILAINEN TOIMITTAJA KATSU HARA -
LÄHESTYI PROFESSORIA KIRJEITSE -
JA PAKOTTI HÄNET KOHTAAMAAN OSALLISUUTENSA YDINPOMMIN KEHITYKSESSÄ
Rakas professori.
Japanin kansa on nyt erittäin tietoinen omasta vastuustaan viime sodassa.
Japanilaiset katuvat rikoksiaan vilpittömästi.
Hiljattain, monen vuoden kuluttua sodan päättymisestä,
japanilaiset ovat ensi kertaa joutuneet kohtaamaan -
atomipommin tuhovoiman kasvoista kasvoihin.
Kysymme teiltä, professori Einstein,
Miksi tiede, jonka tärkein tavoite on edistää ihmiskunnan hyvinvointia ja onnea,
oli niin olennainen tekijä niin kauhean lopputuloksen tuottamisessa?
En pidä itseäni atomienergian vapauttamisen isänä.
Osallistuin siihen vain välillisesti.
Vaikka teillä oli tärkeä rooli atomipommien rakentamisessa?
Ainoa panokseni asiaan oli se, että vuonna 1905 -
kuvailin massan ja energian välisen suhteen.
Uskoin, että atomienergia oli vain teoreettinen mahdollisuus.
En osannut odottaa, että atomienergia vapautettaisiin minun elinaikanani.
Tein elämässäni yhden suuren virheen.
Kirjoitin kirjeen presidentti Rooseveltille.
Sen todennäköisyys, että saksalaiset ratkoisivat samaa ongelmaa -
ja vielä onnistuisivat hankkeessaan, pakottivat minut toimimaan niin.
Jos olisin tiennyt, etteivät saksalaiset onnistuisi valmistamaan atomipommia,
en olisi osallistunut sen Pandoran lippaan avaamiseen.
En olisi sormeanikaan nostanut.
Ennen Hiroshiman pommitusta johtavat fyysikot pyysivät sotaministeriötä -
säästämään puolustuskyvyttömät naiset ja lapset pommilta.
Jos olisimme näyttäneet New Mexicon koeräjähdyksen muille valtioille,
olisimme voineet tehdä ehdotuksia maailmanjärjestykseksi -
ja lopettaa sodat.
Fyysikot, jotka osallistuivat -
kaikkien aikojen mahtavimman ja vaarallisisimman aseen kehittämiseen -
kantavat kaikki harteillaan vastuuta, elleivät jopa syyllisyyttä.
Annoimme aseen amerikkalaisten ja brittien käsiin -
ja asetimme heidät koko ihmiskunnan edunvalvojiksi,
rauhan ja vapauden puolustajiksi.
Toistaiseksi emme kuitenkaan näe mitään takeita rauhasta -
tai kansakunnille luvatuista vapauksista.
Tilanne vaatii rohkeita toimia.
Se vaatii radikaalia muutosta asenteissamme -
ja koko politiikan konseptissa.
Muuten ihmiskunta on tuhon oma.
Voitimme sodan.
Rauhaa emme.
Presidentti Trumanin dramaattinen tiedotus Venäjän atomiräjähdyksestä -
sai toimittajat säntäämään paikalle, kun Venäjän Andrei Vyšinski puhui YK:lle.
Herra Vyšinski, mitä sanotte...
Suokaa anteeksi. - Onko Venäjällä atomipommi?
Paukahdus, räjähdys ja kuolettava radioaktiivinen sade.
New Yorkin keskusta olisi muutamassa sekunnissa raunioina.
KOMMUNISTIPELKO LEVIÄÄ YHDYSVALLOISSA
Maamme on sodassa.
Sen sodan julistivat kansainvälisen kommunismin johtajat.
Tämä on Amerikan historian suurin kriisi.
Merkit vihjaavat, että Kreml on jo kiihdyttämässä toisen aseen käyttöä.
Se ase on kommunistinen propaganda. Olemme osana jatkuvaa taistelua -
ihmisten mielistä.
Saksan vuosien takainen murhenäytelmä toistuu.
Ihmiset esittävät hurjia toimia -
ja asettuvat samalla pahuuden voimien puolelle.
Kauanko meidän pitäisi sietää poliitikkoja,
jotka janoavat valtaa ja pelaavat tällä tavalla itselleen poliittisia etuja?
On outoa, että tiede, joka vaikutti ennen vaarattomalta,
on kasvanut painajaiseksi, jonka edessä vapisevat kaikki.
Pitkän elämän aikana olen oppinut sen,
että todellisuuteen verrattuna meidän tieteemme on lapsellista.
Silti se on arvokkainta, mitä meillä on.
Tiede ei nyt eikä koskaan ole suljettu kirja.
Jokainen tärkeä edistysaskel herättää uusia kysymyksiä.
Mutta vuosikausien haparoiminen pimeässä ahdistuneena -
ja lopulta nouseminen päivänvaloon...
Sen voivat ymmärtää vain ne, jotka ovat sen kokeneet.
Emme saa tuomita ihmistä vain, koska hänen valloittamiaan luonnonvoimia -
käytetään tuhoamiseen.
Sen sijaan ihmiskunnan kohtalo -
riippuu kokonaisuudessaan ihmisen moraalisesta kehityksestä.
EINSTEIN JATKOI TAISTELUA RAUHAN PUOLESTA -
JA PYRKIMYKSIÄÄN LUOMAKUNNAN SALAISUUKSIEN SELVITTÄMISEKSI -
VIIMEISEEN HENGENVETOONSA ASTI
ALBERT EINSTEIN KUOLI 18. HUHTIKUUTA 1955
Rakkaat jälkipolvet,
jos ette ole tulleet oikeudenmukaisemmaksi -
tai rauhanomaisemmiksi ja yleisesti järkevämmiksi -
kuin me olemme tai olimme,
paholainen teidät periköön.
Minä olen, tai olin,
teidän Albert Einsteininne.
Tekstitys: Riku Kanninen